5. April
Dr 5. April isch dr 95. Dag vum Gregorianische Kalender (dr 96. in Schaltjohr), dodermit blybe no 270 Däg bis zum Änd vum Johr.

Was isch bassiert? 

 823: Dr Papscht Paschalis I. chrent dr Lothar I. zum Mitchaiser im remische Rych, wu au syy Vater Ludwig dr Fromm regiert.
 1081: Dr Alexios I. Komnenos wird zum Chaiser vu Byzanz gchrent.
 1143: Dr Manuel I. Komnenos wird Chaiser vu Byzanz.
 1167: Nodäm dr Chaiser Friedrich Barbarossa iber d Stadt Salzburg d Rychsacht verhängt het, wel dr Erzbischof Konrad II. vu Babenberg d Herrschaft ohni syy Belehnig aadrätte het, wird si vu dr chaiserdreie Grofe vu Plain niderbrännt.
 1453: D Hauptstrytmacht vum osmanische Heer drifft mit em Sultan Mehmed II. vor Konstantinopel yy. D Belagerig vu Konstantinopels goht bis zum Fall vu dr Stadt 29. Mai.
 1794: Dr franzesisch Revolutioner Georges Danton wird z Paris hiigrichtet.
 1795: Preusse un Frankrych unterzaichne dr Fride vu Basel.
 1853: Dr Annibale de Gasparis entdeckt dr Aschteroid (24) Themis.
 1908: Im Landhof z Basel findet s erscht offiziäll Länderspiil vu dr dytsche Fueßballnationalmannschaft statt: s Dytsch Rych verliert gege d Schwyz mit 3:5.
 1930: Dr Mahatma Gandhi chunnt uf syym Salzmarsch an d Kischte vum Indische Ozean bi Dandi un fangt aa mit dr dur s britisch Salzmonopol verbotene Gwinnig vu Meersalz.
 1943: Dr Dietrich Bonhoeffer wird verhaftet.
 2009: D Tessiner Gmaine Arzo, Capolago, Genestrerio, Rancate un Tremona fusioniere mit Mendrisio

Uf d Wält chuu 
 1588: Thomas Hobbes, änglische Mathematiker, Staatstheoretiker un Philosoph
 1784: Louis Spohr, dytsche Komponischt
 1817: Henriette Obermüller, badischi Revolutionäri un Frauerächtleri
 1848: Ulrich Wille, Schwyzer General
 1920: Hans Brodbeck, Schwyzer Bolitiker
 1924: Charlotte Böhler-Müller, dytschi Autori un Chinschtleri
 1928: Katharina von Arx, Schwyzer Schriftstelleri un Journalischti
 1934: Roman Herzog, dytsche Jurischt, Bolitker un Bundesbresidänt
 1942: Pascal Couchepin, Schwyzer Bolitker un Bundesrot
 1981: Astrid Alexandre, Schwyzer Liedermacheri un Radioschurnalischti

Gstorbe 
 1431: Bernhard I., Markgrof vu Bade
 1794: Georges Danton, franzesische Revolutioner
 1825: Ignaz Felner, dytsche Theolog un Schriftsteller
 1940: Robert Maillart, Schwiizer Bouingeniöör und Boumeischter
 1948: Hans Maria Sartori, Schwyzer Lehrer und Dorfförderer
 1975: Chiang Kai-Shek, chinesische Bolitker
 1979: Karl Färber, dytsche Publizischt
 1982: Karl Häfner, dytsche Dialäktdichter

Weblink 

0405